เผา “ฮาเก้น-ดาส” 12 ลบ. หลังยุโรปพบสาร “2-คลอโรเอทานอล” ปนเปื้อน
ผู้ประกอบการเผาทำลาย “ไอศกรีมฮาเก้น-ดาส” มูลค่ากว่า 12 ล้านบาท หลังหลายประเทศในยุโรปพบสาร2-คลอโรเอทานอลปนเปื้อน-อย. ยันไม่พบสารปนเปื้อนในไทย
ผู้ประกอบการเผาทำลาย “ไอศกรีมฮาเก้น-ดาส” มูลค่ากว่า 12 ล้านบาท หลังหลายประเทศในยุโรปพบสาร2-คลอโรเอทานอลปนเปื้อน-อย. ยันไม่พบสารปนเปื้อนในไทย
11 ต.ค. 2565

เภสัชกรวีระชัย นลวชัย รองเลขาธิการคณะกรรมการอาหารและยา เปิดเผยว่า ตามที่หน่วยงานความปลอดภัยด้านอาหารของหลายประเทศในยุโรป ได้เรียกคืนไอศกรีมฮาเก้น-ดาส ที่ระบุวันที่ควรบริโภคก่อนระหว่าง 16/03/2023-23/04/2023 เนื่องจากพบสาร 2-คลอโรเอทานอลปนเปื้อน โดยทางสำนักงานคณะกรรมการอาหารและยา (อย.) ตรวจสอบแล้วพบว่าไม่มีการนำเข้าผลิตภัณฑ์รุ่นการผลิตดังกล่าวเข้ามาในประเทศไทย
อย่างไรก็ตาม บริษัท จาโกต้า บราเดอร์ส เทรดดิ้ง จำกัด ซึ่งเป็นผู้นำเข้าไอศกรีมฮาเก้น-ดาส ได้เรียกคืนสินค้ารุ่นการผลิตอื่นที่นำเข้ามาจำหน่ายโดยสมัครใจ และนำมาเผาทำลาย เมื่อวันที่ 10 ตุลาคม 2565 ที่บริษัท อัคคีปราการ จำกัด จ.สมุทรปราการ จำนวน 27,645 ชิ้น รวมมูลค่ากว่า 12 ล้านบาท โดยมี อย. และสำนักงานสาธารณสุขจังหวัดสมุทรปราการ ร่วมเป็นสักขีพยาน